Cooke Locomotive & Machine Company

Cooke Locomotive & Machine Company var en amerikansk lokomotivfabrikk i Paterson, New Jersey. Fabrikken ble grunnlagt i 1852 av Charles Danforth, og nesten 3 000Steamlocomotive.com: Steam Locomotive Builders Besøkt 23. januar 2014 lokomotiver ble bygd før selskapet fusjonerte med syv andre lokomotiv-produsenter i 1901 og dannet American Locomotive Company (Alco). De fleste kundene var jernbaneselskaper i USA, men en god del ble eksportert - særlig til Sør-Amerika. I flere år fra 1885 og utover hadde Cooke Locomotive & Machine Company enerett fra Leslie-brødrene i Canada på lisensbygging av roterende jernbane-snøploger i USA. I 1926 ble fabrikken nedlagt.

 Historie 
miniatyr|Fabrikken på 1850-tallet.
miniatyr|Lokomotiv bygd i 1871
miniatyr|Roterende snøplog bygd av Alco-Cooke i 1923.
 Bakgrunn 
I 1831 trakk Thomas Rogers seg ut av tekstil- og maskinbyggerfirmaet Godwin, Rogers & Company og grunnla det som skulle bli Rogers Locomotive & Machine Works. Charles Danforth hadde jobbet hos Godwin, Rogers & Company siden 1828, og overtok Rogers' plass i firmaet som ble omdøpt Godwin, Clark & Company. Danforth kjøpte ut partneren i 1842 og drev det videre alene til 1848 da John Edwards ble kompanjong. Rogers' lokomotivfabrikk et kvartal unna gjorde suksess, og Danforth og Edwards bestemte seg for å satse på lokomotivproduksjon i tillegg til spinneri og bygging av maskiner for tekstil-industrien.

 1852 - 1901 
De fikk med seg John Cooke, en av Rogers' dyktigste avdelingsledere og produktutviklere som partner, og selskapet ble stiftet i 1852 som Danforth, Cooke & Company. En ny monteringshall ble reist samme året, og det første lokomotivet ble overlevert i 1853. I løpet av de første seks årene bygde fabrikken over 160 lokomotiver. I 1865 ble firmaet reorganisert og gjort om til aksjeselskap og navnet ble endret til Danforth Locomotive & Machine Company. I kjølvannet av finanskrisen i 1873 måtte fabrikken som på dette tidspunktet hadde 750 ansatte, ty til permitteringer og periodevise stengninger av produksjonen. Noe ble produsert for lager for å holde arbeiderne sysselsatt, og det var en tid spekulasjoner om konkurs.New York Times 10. november 1873: The Danforth Locomotive Works. Besøkt 23. januar 2014 I 1876 døde Charles Danforth, og John Cooke tok over som selskapets president. Cooke døde i 1882, og brødrene hans James og Watts samt sønnen John S. skaffet seg aksjemajoriteten da de fikk kjøpe ut arvingene til Danforth og Edwards.New York Times 12. april 1882: The Danforth Locomotive Works Besøkt 23. januar 2014 I 1882 hadde fabrikken bygd totalt 1 236 lokomotiver, og samme år ble navnet endret til Cooke Locomotive & Machine Company. I 1889 ble produksjonen flyttet ut av bykjernen til nye lokaler et par kilometer lenger syd, og selskapet kunne fortsette å vokse. John Cookes sønnesønn Frederick William Cooke tok etterhvert over og utvidet fabrikken. Lønnsomheten i lokomotivbygging var imidlertid fallende, og den stadig hardere konkurransen fra USAs største lokomotivfabrikk Baldwin, gjorde at ledelsen i Cooke Locomotive & Machine Company besluttet å bli med i stor-fusjonen som dannet American Locomotive Company (Alco) i 1901.

De andre fabrikkene som ble sammenslått i 1901 var:
 Schenectady Locomotive Works i Schenectady, New York
 Brooks Locomotive Works i Dunkirk, New York
 Dickson Manufacturing Company i Scranton, Pennsylvania
 Manchester Locomotive Works i Manchester, New Hampshire
 Pittsburgh Locomotive & Car Works i Allegheny, Pennsylvania
 Rhode Island Locomotive Works i Providence, Rhode Island
 Richmond Locomotive & Machine Works i Richmond, Virginia

 Alco-Cooke Works 
21. mai 1902 ble Alco-Cooke rammet av brann. Flammene ble oppdaget i smien rundt midnatt, og spredde seg raskt. Hovedbygningen ble reddet, men flere eldre trebygninger gikk tapt. Tapene ble anslått til 25 000 dollar. På dette tidspunktet hadde bedriften omkring 1 500 ansatte, og permitteringer ble nødvendig i kjølvannet av brannen.New York Times 22. mai 1902: BIG FIRE IN PATERSON.; Cooke Locomotive Works for a Time Threatened with Destruction Besøkt 23. januar 2014
Lokomotiv-produksjonen og byggingen av roterende snøploger under navnet Alco-Cooke fortsatte til 1926 da fabrikken stengte dørene for godt.

 Bevarte lokomotiver 
miniatyr|CP nr. 1 «C.P. Huntington» ble bygd i 1863.
miniatyr|CP nr. 113 fotografert i 1869.
Listen nedenfor er sortert etter lokomotivets serienummer, og omfatter kun lokomotiver som ble bygd før opprettelsen av American Locomotive Company i 1901.

 Serienr. Akselrekkefølge(Whyte) Byggeår Eier(e) Status Ukjent  4-4-0 1856 W&A nr. 49 Utstilt i Atlanta, Georgia 277 4-2-4T 1863 CP nr. 3 / SP nr. 1 Utstilt i California State Railroad Museum i Sacramento, CaliforniaCalifornia Department of Parks and Recreation: C.P. Huntington Besøkt 22. januar 2014 1555  2-6-0 1884 C&S nr. 9 Utstilt i Breckenridge, Colorado 1861 4-4-0 1888 D&R nr. 8 Utstilt ved Nevada State Railroad Museum i Carson City, Nevada 2053  4-6-0 1890 UP nr. 1242  Utstilt i Lions Park i Cheyenne, WyomingVisit Cheyenne, Wyoming: Engine 1242 Besøkt 22. januar 2014 2054  4-6-0 1890 UP nr. 1243 Utstilt på Durham Western Heritage Museum i Omaha, Mebraska 2197 4-6-0 1892 T&NO nr. 314 Utstilt i Galveston, Texas 2202 4-6-0 1892 T&NO nr. 319 Utstilt i Riverdale, Georgia 2341  4-6-0 1896 SP nr. 2248 Operativt ved Grapevine Vintage Railroad i Grapevine, Texas 2360  4-6-0 1897 SP nr. 2252 Utstilt i Roseville, California 2408  4-6-0 1898 MP nr. 2522 Utstilt i Paris City Park i Paris, Arkansas

Ikke langt unna der Cooke Locomotive & Machine Companys fabrikk lå, står det utstilt to Alco-Cooke damplokomotiver. Det ene er et 0-4-0T (tanklokomotiv) bygd i 1911 for Colorado Fuel & Iron Company. Det andre er «Old No. 299» fra 1906 som var ett av over 100 USA-bygde lokomotiver som ble brukt under byggingen av Panamakanalen. De står på østsiden av Rogers Locomotive & Machine Works' gamle monteringshall (som nå huser blant annet Paterson Museum).

 Tidslinje 
miniatyr|Fabrikantplate fra Alco-Cooke Works
 1852: Grunnlagt som Danforth, Cooke & Company
 1853: Første lokomotiv overlevert
 1865: Navneendring etter omorganisering til aksjeselskap: Danforth Locomotive & Machine Company
 1871: John Cooke tok over som president
 1876: Danforth døde 
 1882: John Cooke døde. Cooke-familien kjøpte selskapet og endret firmanavnet til Cooke Locomotive & Machine Company
 1889: Fabrikken flyttet ut av bykjernen
 1901: Fusjonerte med syv andre lokomotivfabrikker og dannet Alco
 1902: Deler av fabrikken ble ødelagt av brann
 1926: Fabrikken nedlagt.

 Referanser 

 Kilder 
 A History of American Manufactures from 1608 to 1860 - side 225 (GoogleBooks). Besøkt 23. januar 2014
 Anthony J. Bianculli: Iron Rails in the Garden State: Tales of New Jersey Railroading. (forhåndsvisning i GoogleBooks side 21) ISBN 9780253351746 Besøkt 23. januar 2014
 Brian Solomon: Alco Locomotives (utgitt 2009). ISBN 978-0-7603-3338-9

 Eksterne lenker 


Kategori:Jernbane i USA
Kategori:Selskaper etablert i 1852
Kategori:Selskaper opphørt i 1926
Kategori:Tidligere selskaper fra USA
Kategori:Lokomotivfabrikanter
Kategori:1852 i USA